section_heading: Znanstveni rad
paragraph_text: Bio je i profesor-gost na teološkim fakultetima u Beču, Grazu i Mainzu. Držao je brojna stručna predavanja svećenicima, teolozima, liječnicima i ostalim intelektualcima, studentima i bračnim parovima i redovnicama te sudjelovao na brojnim znanstvenim skupovima u Hrvatskoj i inozemstvu te u permanentnom obrazovanju mladih svećenika i teologa Zagrebačke nadbiskupije i Riječke metropolije. Uredio je, redigirao, dopunio i dijelom preveo djela "Kristov zakon" njemačkog redemptorista Bernarda Häringa, "Socijalni dokumenti Crkve: Sto godina katoličkog socijalnog nauka" te "Za budućnost u solidarnosti i pravdi", a autor je i niza članaka teološkoga, moralnog i etičkog sadržaja objavljenih u domaćim i stranim znanstvenim časopisima.